《和虞沧江见寄宴坐闻秋香》
宋代·吴泳

春芳如丽人，骄色不肯除。
秋芳如高士，一味甘恬虚。
我闼本洞然，香负来虚徐。
滋兰露承掌，延桂月满裾。
门巷柳濯濯，林塘竹疎疎。
真意俨分列，远心更庄舒。
庭前两好鹤，知几年岁余。
或睨立倚窗，或饮於清渠。
常恐缁尘染，回视根性初。
蹇余沧江人，人岂不鹤如。
起寻月中句，遥睇花外车。
八表方云昏，尚无返庄庐。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。